SVOA ใช้หลักการบริหารสินค้าดี ดันกำไร Q1 เพิ่มถึง 60%
SVOA ใช้หลักการบริหารสินค้าดี กำไร Q1 เพิ่มถึง 60% โดยมีกำไรสุทธิ 24.13 ล้านบาท เพิ่มขึ้น 60% จากช่วงเดียวกันของปีก่อนที่มีกำไรสุทธิ 15.05 ล้านบาท
14 พ.ค. 2558

บริษัท เอสวีโอเอ จำกัด (มหาชน) หรือ SVOA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 24.13 ล้านบาท หรือมีกำไรสุทธิ 0.025 บาทต่อหุ้น เพิ่มขึ้น 60% จากช่วงเดียวกันของปีก่อนที่มีกำไรสุทธิ 15.05 ล้านบาท หรือมีกำไรสุทธิ 0.016 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจาก1. บริษัทได้ใช้นโยบายการบริหารสินค้าคงเหลือและการเลือก product สินค้าที่มี margin สูงและทำกำไรได้ดีกว่าจึงทำให้บริษัทสามารถทำกำไรสุทธิได้เพิ่มขึ้นแม้ว่าเศรษฐกิจจะยังชะลอตัวและภาพรวมของอุตสาหกรรมไอทีมีอัตราการเจริญเติบโตที่ลดลง
2.    จากการที่บริษัทได้บริหารสินค้าคงเหลือให้อยู่ในเกณฑ์ที่ไม่เกินกว่า 90 วัน จึงมีผลทำให้สามารถลดดอกเบี้ยจ่ายลงไปได้อย่างมาก โดยดอกเบี้ยจ่ายของงบการเงินรวมลดลง 16.9ล้านบาทและงบเฉพาะกิจการลดลง 9.3 ล้านบาท
3.    ส่วนแบ่งกำไรจากเงินลงทุนในบริษัทร่วม (บมจ.ไอที ซิตี้และบมจ.ลิซอิท) เพิ่มขึ้นจากงวดเดียวกันของปีก่อน 10.8 ล้านบาท